

Χίος, 19 Σεπτεμβρίου 2022

**Έναρξη Ταυτοποίησης /**

**Διαδικασία Παραλαβής Στοιχείων Πρόσβασης (κωδικών)**

**στις Δικτυακές Υπηρεσίες του ιδρύματος**

Σας ενημερώνουμε ότι **από αύριο Τρίτη 20/09/2022 θα ξεκινήσει με αλφαβητική σειρά η διαδικασία ταυτοποίησης των στοιχείων των πρωτοετών φοιτητών/τριών** (για τους φακέλους που έχουν ήδη παραληφθεί από τη Γραμματεία).

**Μετά την ταυτοποίηση** των στοιχείων, οι πρωτοετείς φοιτητές και φοιτήτριες θα μπορούν αφού εισέλθουν στον ακόλουθο σύνδεσμο :

<https://ype.aegean.gr/setyourpass/>

να ακολουθήσουν την **ακόλουθη**[**διαδικασία παραλαβής στοιχείων πρόσβασης στο δίκτυο του Πανεπιστημίου Αιγαίου για να παραλάβουν τους προσωπικούς τους κωδικούς**](http://www.aegean.gr/%CF%80%CE%B1%CF%81%CE%B1%CE%BB%CE%B1%CE%B2%CE%AE-%CE%BA%CF%89%CE%B4%CE%B9%CE%BA%CF%8E%CE%BD)

**Διαδικασία**

**Βήμα 1ο**

Εισαγωγή στην [εφαρμογή παραλαβής στοιχείων πρόσβασης](https://ype.aegean.gr/setyourpass/) στο δίκτυο του Πανεπιστημίου Αιγαίου:

1. του οκταψήφιου Κωδικού Εξετάσεων,

2. του αριθμού ταυτότητας με τον οποίο έγινε η ταυτοποίηση του/της φοιτητή/τριας στη γραμματεία και

3. του Αριθμού Μητρώου Κοινωνικής Ασφάλισης (Α.Μ.Κ.Α).

**Βήμα 2ο**

Εισαγωγή μιας ηλεκτρονικής διεύθυνσης (και επιβεβαίωσή της) καθώς και αριθμού κινητού τηλεφώνου.

ΠΡΟΣΟΧΗ: Η προσεκτική εισαγωγή της ηλεκτρονικής διεύθυνσης είναι πολύ σημαντική, καθώς σε αυτή θα αποσταλούν οι κωδικοί. Σε περίπτωση λάθους καθίσταται αδύνατη η παραλαβή των κωδικών.

ΠΡΟΣΟΧΗ: Η ηλεκτρονική διεύθυνση που θα δηλωθεί εδώ δεν είναι απαραίτητο να ταυτίζεται με αυτή της προεγγραφής. Αρκεί να είναι πραγματική και σωστά γραμμένη.

**Βήμα 3ο**

Στην ηλεκτρονική διεύθυνση που δηλώθηκε θα αποσταλεί μήνυμα με μία υπερσύνδεση (link), μοναδική για κάθε φοιτητή/τρια.

Πατώντας στην υπερσύνδεση, εμφανίζεται η ιστοσελίδα στην οποία:

1. θα ζητηθεί ο ορισμός του μυστικού κωδικού ασφαλείας (password),

2. θα ενημερώνονται οι φοιτητές/τριες για το Όνομα Χρήστη (username),

3. θα ενημερώνονται οι φοιτητές/τριες για τον Αριθμό Μητρώου τους (με τον οποίο θα αναγνωρίζονται από τη Γραμματεία, τη Φοιτητική Μέριμνα και άλλες διοικητικές υπηρεσίες του Πανεπιστημίου).

ΠΡΟΣΟΧΗ: Τα δύο παραπάνω στοιχεία (username & password) είναι αυστηρώς προσωπικά, καθώς με αυτά οι φοιτητές/τριες αποκτούν πρόσβαση και αναγνωρίζονται ως χρήστες (login) σε μία σειρά από ηλεκτρονικές υπηρεσίες του Πανεπιστημίου και του Υπουργείου. Είναι ιδιαίτερα σημαντικό οι φοιτητές/τριες να τα διατηρούν μυστικά και να τα απομνημονεύουν ή να τα καταγράφουν με τρόπο που να καθιστά δυνατή την επανάκτησή τους

Περισσότερες πληροφορίες για διάφορα θέματα που αφορούν πρωτοετείς φοιτητές, φοιτήτριες μπορείτε να λάβετε από τον Οδηγό Εισακτέων Πρωτοετών, ο οποίος βρίσκεται στο site του Πανεπιστημίου Αιγαίου: [http://www.aegean.gr/οδηγός-εισακτέων-πρωτοετών](http://www.aegean.gr/%CE%BF%CE%B4%CE%B7%CE%B3%CF%8C%CF%82-%CE%B5%CE%B9%CF%83%CE%B1%CE%BA%CF%84%CE%AD%CF%89%CE%BD-%CF%80%CF%81%CF%89%CF%84%CE%BF%CE%B5%CF%84%CF%8E%CE%BD) .

 *Γραμματεία Προπτυχιακού Προγράμματος Σπουδών*